**МИНИСТЕРСТВО НА ЕЛЕКТРОННОТО УПРАВЛЕНИЕ**

**ДИРЕКЦИЯ „УПРАВЛЕНИЕ НА ПРОГРАМИ И ПРОЕКТИ“ – МЕЖДИННО ЗВЕНО ПО ПРИОРИТЕТ 2 „ЦИФРОВА ТРАНСФОРМАЦИЯ НА ПУБЛИЧНИЯ СЕКТОР“ НА ПРОГРАМА „НАУЧНИ ИЗСЛЕДВАНИЯ, ИНОВАЦИИ И ДИГИТАЛИЗАЦИЯ ЗА ИНТЕЛИГЕНТНА ТРАНСФОРМАЦИЯ“ 2021-2027**

**П О К А Н А**

**за участие в процедура чрез директно предоставяне на безвъзмездна финансова помощ по BG16RFPR002-2.005 „Изграждане на обучителен център като елемент от националната система за киберсигурност (CS 1)“**

**по Приоритет 2 „Цифрова трансформация на публичния сектор“ на Програма „Научни изследвания, иновации и дигитализация за интелигентна трансформация“ 2021-2027 г.**

Дирекция „Управление на програми и проекти“ към Министерство на електронното управление, определена за Междинно звено по Приоритет 2 „Цифрова трансформация на публичния сектор” на Програма за научни изследвания, иновации и дигитализация за интелигентна трансформация“ 2021-2027 г. (ПНИИДИТ), кани Министерство на електронното управление в качеството му на конкретен бенефициент да представи проектно предложение по процедура BG16RFPR002-2.005 „Изграждане на обучителен център като елемент от националната система за киберсигурност (CS 1)“ по Приоритет 2 на ПНИИДИТ.

**Основната цел на процедурата** е надграждане и увеличаване на налични ресурси и изграждане на нови елементи от цялостната екосистема на киберсигурността чрез изграждане на център за провеждане на обучения, свързани с информационна сигурност, повишаване на осведомеността, компетентностите и механизмите за контрол и управление на инциденти, със съответната техническа платформа за симулация на комплексни дейности по кибератаки и защити, и развитие на стимулираща среда за изследвания и иновации в областта на киберсигурността

Процедурата **се реализира с финансовата подкрепа на Европейския съюз чрез Европейския фонд за регионално развитие.**

Процедурата се реализира в режим „непомощ“, извън обхвата на чл. 107 от Договора за функциониране на Европейския съюз.

**Бюджетът на процедурата е 1 955 830 лева (1 000 000 евро).**

**Допустими за финансиране са следните дейности:**

1. Изграждане и оборудване на център за обучение като елемент на националната система за киберсигурност за служители на субектите по киберсигурност.

Дейността може да включва изпълнение на строително-монтажни работи, като ремонт, обновяване и модернизация на настоящи помещения и съоръжения, стопанисвани от партньора, придобиване на хардуер и софтуер, достъп до алтернативен Интернет и др. за работните места на обучаемите, необходими за да функционира центърът за обучение.

2. Внедряване и интегриране на обслужващи софтуерни платформи в обучителния център.

Дейността включва разработване/придобиване и внедряване на софтуерни платформи за целите на обучителните курсове с налични системи/платформи с които работят бенефициентът или партньорът.

3. Разработване на програми и материали за работа на обучителния център.

Дейността включва разработване на програми/модули за обучение, състоящи се от всякакви комбинации на лекционни курсове, интерактивни презентации, видео лекции и материали, документация и др., като следва да са разработени минимум четири обучителни програми в направления: „Центрове за оперативна сигурност“, „Национални компетентни органи“, „Секторни екипи за реакция при инциденти с компютърната сигурност“, и „Отговорници по мрежова и информационна сигурност в административните органи“).

4. Провеждане на обучения.

Дейността включва провеждането на минимум едно обучение по всяка от разработените по горната точка програми за обучение, включващо теоретични и практически обучения в максимално реалистични условия посредством лекционни модули и/или виртуална платформа за разработване, предоставяне и използване на интерактивни симулационни среди за казуси от различно естество, включително симулация на атаки в програми за различните роли на експертите, работещи в Националната система за киберсигурност.

Подаването на проектните предложения по настоящата процедура се извършва изцяло по електронен път чрез попълване на уеб-базиран формуляр за кандидатстване и подаване на формуляра и придружителните документи чрез **Информационната система за управление и наблюдение на средствата на ЕС в България (ИСУН 2020)** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**Крайният срок за подаване на проектно предложение е: 16:30 часа на 29 април 2024 г.**